ຜູ້ນຳ ອິນໂດເນເຊຍ ຮຽກຮ້ອງໃຫ້ ໃຊ້ຄວາມຍັບຍັ້ງ ແກ້ໄຂ ການຂັດແຍ້ງ ເລື້ອງການເລືອກຕັ້ງ (ສະໄລດ໌/ວີດີໂອ) 
ປະທານາທິບໍດີ Yudhoyono ທີ່​ຈະ​ພົ້ນ​ຈາກຕຳແໜ່​ງ​ ຂອງ​ອິນ​ໂດ​ເນ​ເຊຍ ຮຽກຮ້ອງ​ໃຫ້ ​ໃຊ້​ຄວາມ​ຍັບ​ຍັ້ງ ຫຼັງ​ຈາກ​ຜູ້ສະໝັກ​ ​ປະທານາທິບໍດີ​ທັງ​ສອງ ຕ່າງ​ຄົນ​ຕ່າງ​ອ້າງເອົາໄຊຊະນະ.
ປະທານາທິບໍດີ Susilo Bambang Yudhoyono ທີ່ຈະພົ້ນ ຈາກຕຳແໜ່ງໄປຂອງອິນໂດເນເຊຍຮຽກຮ້ອງໃຫ້ໃຊ້ຄວາມຍັບ ຍັ້ງ ຫຼັງຈາກບັນ ດາຜູ້ສະໝັກຮັບເລືອກຕັ້ງປະທານາທິບໍດີທັງ ສອງຕ່າງຄົນຕ່າງອ້າງເອົາໄຊຊະນະ ໃນການເລືອກຕັ້ງ ໃນວັນ ພຸດວານນີ້ ໃນການສົ່ງຂ່າວຜ່ານທາງ Twitter ນັ້ນ ທ່ານ Yudhoyono ກ່າວ ວ່າ ທ່ານໄດ້ພົບປະກັບຜູ້ສະໝັກທັງສອງທ່ານ ແລະຮຽກຮ້ອງໃຫ້ ພວກເຂົາເຈົ້າ ຢ່າໄດ້ລະດົມພວກສະໜັບສະໜຸນ ໃຫ້ທຳການສະ ຫຼອງໄຊຊະນະ ຈົນກວ່າຈະມີການປະກາດຜົນຢ່າງເປັນທາງການ ໃຫ້ຊາບໃນວັນທີ 22 ກໍລະກົດນີ້ເສຍກ່ອນ ໃນວັນພຸດວານນີ້ ສະແດງໃຫ້ເຫັນວ່າ ທ່ານ Joko Widodo ຜູ້ປົກຄອງນະຄອນຫຼວງ Jakartaມີຄະແນນນຳໜ້າປະມານ 5 ເປີເຊັນລື່ນອະດີດ ນາຍພົນ Prabowo Subianto ພວກນັກວິເຄາະເຫດການສ່ວນຫຼາຍ ກ່າວວ່າ ຜົນຂອງການນັບບັດຄະແນນສຽງຢ່າງ ໄວ ຕາມທຳມະດານັ້ນ ແມ່ນເຊື່ອຖືໄດ້ ແຕ່ທ່ານ Subianto ກ່າວວ່າ ຜົນການນັບບັດ ທີ່ວິເຄາະໂດຍໜ່ວຍໂຄສະນາຫາສຽງເລືອກຕັ້ງຂອງທ່ານ ສະເໜີແນະໃຫ້ຮູ້ວ່າ ທ່ານ ເປັນຜູ້ໄດ້ຮັບໄຊຊະນະ ພວກຕຳຫຼວດປະມານ 250 ພັນຄົນ ແລະທະຫານຈຳນວນ 30 ພັນຄົນໄດ້ຖືກລະດົມ ໃຫ້ໄປຮັກສາຄວາມປອດໄພໃນການປ່ອນບັດເລືອກຕັ້ງ ຊຶ່ງໄດ້ດຳເນີນໄປຢ່າງລາບລື່ນ ພວກກຳລັງຮັກສາຄວາມປອດໄພເຫຼົ່ານີ້ ຍັງຮັກສາໜ້າທີ່ຢູ່ ໃນວັນພະຫັດມື້ນີ້ ເພື່ອຕຽມ ພ້ອມຖ້າຫາກເກີດເຫດການວຸ້ນວາຍຂຶ້ນນັ້ນ ບໍ່ມີລາຍງານແຈ້ງໃຫ້ຊາບກ່ຽວກັບຄວາມຮຸນແຮງໃດໆເກີດຂຶ້ນ ໃນປະເທດທີ່ຕັ້ງຢູ່ໃນໝູ່ເກາະດອນທີ່ຍາວຢຽດ ທີ່ມີພົນລະເມືອງ 247 ລ້ານຄົນນັ້ນ ປະຊາຊົນຫຼາຍຄົນໃນນະ ຄອນຫຼວງ Jakarta ເຊັ່ນໃນເຂດ Bagus Nugroho ກ່າວວ່າ ເຂົາເຈົ້າມີຄວາມໝັ້ນ ໃຈ ທີ່ວ່າ ການຂັດແຍ້ງກັນໃດໆກໍຕາມ ແມ່ນຈະໄດ້ຮັບການແກ້ໄຂ ແລະເວົ້າວ່າ: "